L 62/40
EL
Επίσημη Εφημερίδα της Ευρωπαϊκής Ένωσης
27.2.2023
Σχήμα 9-2 Δοκιμή συστήματος διαχωρισμού πάνω από το ερεισίνωτο
2.2.1.
Εάν το ερεισίνωτο είναι εφοδιασμένο με προσκέφαλο, η δοκιμή διεξάγεται με το προσκέφαλο τοποθετημένο στην υψηλότερη δυνατή θέση, αν είναι ρυθμιζόμενο.
3.
Δυναμική δοκιμή ερεισινώτων και συστημάτων διαχωρισμού που χρησιμοποιούνται ως συστήματα συγκράτησης αποσκευών
3.1.
Το αμάξωμα του επιβατηγού αυτοκινήτου αγκυρώνεται σταθερά σε άμαξα δοκιμών και η αγκύρωση αυτή δεν λειτουργεί ως ενίσχυση για τα ερεισίνωτα και για το σύστημα διαχωρισμού.
Μετά την εγκατάσταση των όγκων δοκιμών όπως περιγράφεται στο σημείο 2.1 ή 2.2, το αμάξωμα του επιβατικού αυτοκινήτου επιβραδύνεται ή, κατ’ επιλογή του αιτούντος, επιταχύνεται, έτσι ώστε η καμπύλη να παραμένει μέσα στην περιοχή του διαγράμματος που δίνεται στο παράρτημα 9, στο προσάρτημα, και η συνολική μεταβολή ταχύτητας ΔV είναι 50 +0/-2 km/h.
Με τη συμφωνία του κατασκευαστή, ο διάδρομος παλμών δοκιμών που περιγράφεται ανωτέρω μπορεί να χρησιμοποιηθεί εναλλακτικά για τη διεξαγωγή της δοκιμής αντοχής των καθισμάτων σύμφωνα με το σημείο 6.3.1. του παρόντος κανονισμού.